སྦ་བཞེདགྱི་རྩོམ་པ་པོ་སྦ་གསལ་སྣང་ནི་ཆོས་རྒྱལ་ཁྲི་སྲོང་ལྡེ་བཙན་གྱི་བློན་ཆེན་ཞིག་སྟེ།དུས་རབས་བརྒྱད་པའི་དུས་དཀྱིལ་ནས་དུས་མཇུག་གི་མི་ཡིན།སྔར་ཆོས་རྒྱལ་ཁྲི་སྲོང་ལྡེ་བཙན་གྱི་བཀའ་བཞིན་རྒྱ་གར་ནས་མཁན་ཆེན་བི་དྷི་སཏྭ་བོད་དུ་གདན་དྲངས།མཁན་པོས་གསལ་སྣང་ལ་ཡེ་ཤེས་དབང་པོ་ཞེས་པའི་མཚན་གསོལ།ཁོང་ནི་བོད་ཀྱི་རབ་བྱུང་ཐོག་མ་སད་མི་མི་བདུན་གྱི་ཡ་གྱལ་རེད།ཡང་ཁ་ཅིག་གིས་སྦ་བཞེད་ནི་ཁུ་སྟོན་བརྩོན་འགྲུས་གཡུང་དྲུང་གིས་བརྩམས་པར་འདོད།ཁུ་སྟོན་ནི་བསྟན་པ་ཕྱི་དར་སྐབས་ཀྱི་མི་སྣ་གཙོ་བོ་ཞིག་ཡིན།ཁོང་གི་བླ་མ་ནི།བསམ་ཡས་ཁུལ་ལ་དབང་བསྒྱུར་མཁན་ཡེ་ཤེས་རྒྱལ་མཚན་བྱ་བས་མདོ་སྨད་དུ་མངགས་ནས་བླ་ཆེན་དགོངས་པ་རབ་གསལ་ལས་རབ་དུ་བྱུང་བའི་དྲི་མེད་ཚུལ་ཁྲིམས་འབྱུང་གནས་ཞེས་པ་དེ་ཡིན།ཁོང་གིས་ཇོ་བོ་རྗེའང་བླ་མར་བསྟེན་མྱོང་།ཡང་འགའ་ཞིག་གིས་ཁུ་སྟོན་གྱིསསྦ་བཞེད་ཞབས་བཏགས་མའིཞབས་བཏགས་ཀྱི་ཆ་བརྩམས་པར་འདོད།